Diskusjon:Jakob Arvola

message: Er usikker på fødested Vadsø. Finner det kun på forlagets side, ikke andre steder. På CV-en hans står det at han har arbeidet der, men ingenting om fødested. Håper noen vet.
Ellen Engen (diskusjon) 7. jul. 2016 kl. 12:53 (CEST)
Ser at en uinnlogget har endret fødested til Mehamn, uten å endre kommune fra Vadsø til Gamvik. Jeg endrer kommune, og håper at det stemmer.
Ellen Engen (diskusjon) 8. jul. 2016 kl. 08:26 (CEST)
Fant ut av det!
Ellen Engen (diskusjon) 8. jul. 2016 kl. 11:41 (CEST)
thread_title:  Fødested ? 

message: Jeg trodde kategorien "Personer fra" også kunne brukes på kommuner personen bor i nå i dag, altså ikke bare fødsels- og oppvekstkommune. Undrer, siden kategorien "Personer fra Oslo" er slettet, og det er der Arvola bor. Ellen Engen (diskusjon) 15. jul. 2016 kl. 07:59 (CEST)
replies: text: Dette har vi hatt noen diskusjoner om, Ellen Engen, og det er litt ulike syn. Jeg mener at det er legitimt å si at en person er fra et sted når vedkommende er bosatt der, og at en person godt kan være fra flere ulike kommuner; disse kategoriene er ikke et knapphetsgode som vi trenger å rasjonere på. Bruker:Migrant mener det kanskje annerledes? Jeg pinger ham hit så vi får høre hva han tenker. Mvh M O Haugen (diskusjon) 15. jul. 2016 kl. 13:27 (CEST)

text: Takk skal du ha M O Haugen. Selv kommer jeg fra tre forskjellige kommuner, i hodet mitt; født, oppvokst og bosatt. Og mener alle tre er like viktige/riktige. Spent på hva  Bruker:Migrant mener. Mvh Ellen Engen (diskusjon) 15. jul. 2016 kl. 14:10 (CEST)
replies: text: :Selv mener jeg at Personer fra ... gjelder der du er født og eller oppvokst til du har blitt ca 20 år. Senere har du bare flyttet for et arbeidsliv. Så utifra det jeg leser i artikkelen «Arvola ble født i Mehamn i Finnmark, bodde 21 år i Vadsø[1] og er nå bosatt i Oslo.» Så tolker jeg at han er født i Mehamn og neste bo/oppholdssted var Vadsø i påfølgende 21 år, altså vokst opp i Finnmark og da burde det holde med Gamvik og Vadsø som hans røtter = Personer fra... . PS. Jeg har vært på langweekendferie så har ikke vært på wiki siden torsdag tidligere denne uken. Med vennlig hilsen Migrant (diskusjon) 17. jul. 2016 kl. 16:46 (CEST)
replies: text: ::Så synd, Bruker:Migrant, at vi ikke er enige. Jeg vet ikke hva jeg kan si for å overbevise deg heller, annet enn at om folk spør meg hvor jeg kommer fra så sier jeg som regel den kommunen jeg bor i, selv om jeg verken er født eller oppvokst her. Det kommer jeg til å fortsette med, og her på Wikipedia synes jeg nesten det er enda viktigere å få med alle kommunene. Det handler mer om tilknytning til en kommune, enn hvor folk er oppvokst. Enig med M O Haugen om at det ikke er noe grunn til å rasjonere. Mvh Ellen Engen (diskusjon) 18. jul. 2016 kl. 08:09 (CEST)
replies: text: :::Da tror jeg at du får benytte  i deres respektive id'er på wikidata for slike opplysninger. Med vennlig hilsen Migrant (diskusjon) 18. jul. 2016 kl. 12:32 (CEST)
replies: text: ::::Jeg er ikke enig i din vurdering, Migrant. Et slikt resonnement vil bety at f.eks. Rolf Jacobsen ikke er en «person fra Hamar», til tross for at han bodde der i 43-44 år, og regnes som byens store dikter. Knut Hamsun vil ikke lenger være en «person fra Grimstad», han bodde bare der i 31 år. Det kan være grunn til å minne om hva som er kategorienes hensikt: de skal ikke være et sammendrag av informasjon i artikkelen - selv om de sikkert noen ganger brukes slik. De skal være en systematisk/tematisk inngang til artiklene. Når vi leser gjennom :Kategori:Personer fra Gamvik kommune ser vi at JA er én av ni kjente personer derfra. Derfor vil det også være riktig/naturlig/nødvendig å inkludere personer som har flyttet til kommunen i voksen alder, og som har hatt store deler av sitt virksomme liv der. Det er naturlig å oppfatte stedet og personen som sammenknyttet, slik som Amund Sjøbrend og Hamar.

text: ::::Men, på den annen side: det finnes allerede 3.487 personer i :Kategori:Personer fra Oslo. Den kategorien er etterhvert så stor at den ikke er nyttig til sitt formål. Da kan det kanskje være det samme, sånn i praksis!? Mvh --M O Haugen (diskusjon) 21. jul. 2016 kl. 21:18 (CEST)
replies: text: :::::Da mener jeg vel at man kanskje bør opprette kategorier for: Personer etter fødested (), Personer etter bostedskommune(r) () og Personer etter dødssted () / Personer etter gravsted () for å skille disse, og å tilpasse etter Wikidata-opplysninger. Med vennlig hilsen Migrant (diskusjon) 21. jul. 2016 kl. 21:49 (CEST)
thread_title:  "Personer fra ..." 

message: I artikkelen nå: Morgenklubben med Loven & Co.[trenger referanse]. Men i den neste artikkelen det refereres til, intervjuet i Journalisten, står det at han jobbet i Morgenklubben. Mener derfor trenger referanse bør fjernes. Mvh Ellen Engen (diskusjon) 30. jan. 2017 kl. 10:51 (CET)
thread_title:  "Trenger referanse" 

message: Jeg har nettopp endret 1 ekstern(e) lenke(r) i artikkelen Jakob Arvola. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20170114125244/http://nordland.fylkesbibl.no/havmannprisen-2015.811362.aspx til http://nordland.fylkesbibl.no/havmannprisen-2015.811362.aspx
Med hilsen—InternetArchiveBot (Rapporter feil) 16. nov. 2018 kl. 08:23 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Jakob Arvola. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160910103107/http://www.udir.no/globalassets/nor1211_nor1231_nor1218_nor1238_norsk_hovedmal_v16-utenvedlegg.pdf til http://www.udir.no/globalassets/nor1211_nor1231_nor1218_nor1238_norsk_hovedmal_v16-utenvedlegg.pdf
Med hilsen—InternetArchiveBot (Rapporter feil) 27. apr. 2021 kl. 23:01 (CEST)
thread_title:  Endret eksterne lenker